ალბერ კოენი
ალბერ კოენი (ფრანგ. Albert Cohen; დ. 16 აგვისტო, 1895 - გ. 17 ოქტომბერი, 1981) — ფრანგი მწერალი, პოეტი, დიპლომატი, და დრამატურგი. საშუალო სკოლა მარსელში დაამთავრა, ხოლო უმაღლესი განათლება ჟენევაში მიიღო, იქ ერთხანს საერთაშორისო ურთიერთობების ბიუროს დიპლომატიური ატაშე იყო. ომის დროს კი ლონდონში ლტოლვილთათვის არსებულ სამთავრობათაშორისო იურიდიულ კომიტეტს ხელმძღვანელობდა, რომლის შემადგენლობაში საფრანგეთი, ინგლისი და შეერთებული შტატები შედიოდნენ. ამავე მისიით ის ხელმძღვანელობდა 1946 წლის ოქტომბერში დადებულ საერთაშორისო შეთანხმების შემუშავებას, რომელიც ლტოლვილთა ინტერესებს იცავდა. ომის შემდეგ გაერთიანებული ერებისს ორგანიზაციაში ერთ-ერთ ინსტიტუტს იძღვებოდა. გარდაიცვალა 1981 წლის 17 ოქტომბერს ჟენევაში.